《客路》
宋代·许棐

客路久驱驰，秋深两鬓知。田家投夜宿，渔灶寄晨炊。

契分灯前影，生涯橐里诗。遥怜故园菊，荒草没霜枝。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。